Република Србија

Општина Љубовија

ПРЕДСЕДНИК ОПШТИНЕ

Број: 06- 167/2023-01

25.05.2023. године

Љ у б о в и ј а

На основу члана 73. Статута општине Љубовија („Службени лист општине Љубовија“, број 3/2019), Одлуке о буџету општине Љубовија за 2023. годину („Службени лист општине Љубовија“, број 28/22) и Одлуке о укључивању грађана у буџетски процес кроз спровођење Јавног позива “Удружимо се“ број 400-135/2023-02 од 25.05.2023. године, Председник општине Љубовија, дана 25.05.2023. године, расписује

**ЈАВНИ ПОЗИВ**

**за суфинансирање пројеката од јавног интереса – Јавног позива**

**„Удружимо се“**

1. **Опште напомене**

Општина Љубовија суфинансираће у 2023. години пројекте од јавног интереса кроз спровођење Јавног позива „Удружимо се“ који омогућава непосредно учешће грађана и грађанки у решавању дела потреба локалних заједница (мањих захвата на уређењу јавних површина и опремању објеката у јавној својини општине Љубовија) у сарадњи са општином Љубовија, посебно обраћајући пажњу на побољшање положаја рањивих група у току целог процеса.

Локална заједница је појам који укључује одређено подручје – улица, део улице, блок зграда, стамбена заједница или месна заједница као најшире подручје. Пројекти које локална заједница предлаже могу се односити искључиво на мање захвате уинфраструктури као што је уређење паркова, дечјих игралишта, дрвореда, шеталишта, неуређених зелених површина, уређење прилаза за лица са инвалидитетом, уклањање мањих дивљих депонија, друге мање инфраструктурне пројекте за уређење и опремање површина или објеката у јавној својини општине Љубовија, са правом коришћења општине Љубовија или другим адекватним правом (сагласност надлежног органа, тела и сл.).

Право учествовања на јавном позиву имају неформалне групе грађана са подручја општине Љубовија окупљене око поднете иницијативе – Пројекта, најмање 5 лица која на територији општине Љубовија плаћају порез на имовину и сва дуговања су измирили у текућој години. Када су око поднете иницијативе окупљени грађани и грађанке који/е спадају у осетљиве/рањиве групе или њихови старатељи у име штићеника, или су резултати пројекта примарно намењени припадницима рањивих група, сматраће се да је Пројекат прихватљив уколико је предлог поднело најмање 5 лица, од којих 3 лица морају имати измирен порез на имовину и сва друга дуговања по основу пореза на имовину према општини Љубовија а иницијативу је подржало најмање 2 припадника рањиве групе или њихових старатеља.

 Све предложене активности у оквиру Пројекта морају се спроводити на земљишту и објектима који су у јавној својини општине Љубовија са правом коришћења општине Љубовија или другим адекватним правом (сагласност надлежног органа, тела и сл.).

У фази припреме предлога пројеката надлежне службе Општинске управе на усмени или писани захтев неформалне групе грађана извршиће проверу власништва над земљиштем и о томе дати бесплатно писано или усмено обавештење, као и тумачење о примени позитивних прописа из области просторног планирања и изградње.

Најмање 20 % опредељених средстава у оквиру овог Јавног позива опредељује се за финансирање предлога поднетих од стране осетљивих/рањивих група и предлога чији је циљ побољшање положаја рањивих група.

 Уколико на расписаном Јавном позиву нема предатих пројеката који су подржани од стране рањихвих/осетљивих група, опредељена средства се усмеравају на финансирање осталих рангираних пројеката.

1. **Циљеви јавног позица**

***Циљеви Јавног позива „Удружимо се“ су :***

* Подстицање грађана и грађанки да директно учествују у решавању проблема и задовољавању потреба локалних заједница,
* Подстицање партиципације грађана и грађанки кроз њихово ангажовање у процесу доношења одлука, укључујући их у планирање и имплементацију пројеката, као и подстицање дијалога и отвореног комуницирања,
* Посебно подстицање на дијалог, партиципацију и учешће у буџетским и другим процесима припадника рањивих/осетљивих група,
* Развој партнерских односа између грађана и грађанки и опптине Љубовија у решаваљу дела захтева кроз заједничку реализацију пројеката и омогућавање грађанима да учествују у планирадњу расподеле дела буџетских средстава обезбеђених кроз наплату пореза на имовину физичких лица,
* Омогућавање брже реализације пројеката којима се решава део проблема за оне групе грађана који су исказали спремност на додатно лично ангажовање и активно учествовање у реализацији пројеката,
* Подстицање вредности волонтирања и друштвено одговорног понашања у локалној заједници,
* Побољшање услова живота грађана општине Љубовија кроз побољшање инфраструктуре, приступа услугама, јавним просторима, здравственим и образовним ресурсима, као и подршку економском развоју,
* Подстицање међусобне сарадње, солидарности и разумевања међу различитим групама грађана у општини Љубовија кроз реализовање заједничких акција које подстичу инклузију и дијалог међу грађанима.
1. **Финансирање пројеката**

Одлуком о буџету општине Љубовија за 2023. годину („Службени лист општине

 Љубовија“, број 28/22) опредељена су средства у износу од 1.650.000,00 (милионшестстотинапедесетхиљада) динара и то 1.000.000,00 (једанмилион) динара из буџета општине Љубовија а која су средства обезбеђена кроз наплату пореза на имовину и 650.000,00 (шестстотинапедесетхиљада) динара из донације Партнера на пројекту. Укупан износ средстава користиће се за реализацију Јавног позива „Удружимо се“.

Најмање 20 % опредељених средстава, односно износ од најмање 330.000,00 (тристотинетридестхиљада) динара у оквиру овог Јавног позива опредељује се за финансирање предлога поднетих од стране осетљивих/рањивих група и предлога чији је циљ побољшање положаја рањивих група.

Општина Љубовија суфинансира максимално 90 % оправданих трошкова пројекта, стим да износ који се финансира из Буџета ЈЛС не може бити већи од 1.650.000,00 (милионшестстотинапедесетхиљада) динара по пројекту са ПДВ-а, док износ од минимално 10% оправданих трошкова пројекта обезбеђује подносилац пројекта (неформална група грађана) волонтерским радом, из сопствених средстава или кроз спонзорства и донације физичких и правних лица и сл.

***Трошкови прихватљиви за суфинансирање пројеката из буџета општине Љубовија укључују:***

* Трошкове појединих активности које се спроводе на земљишту или објектима који су у јавној својини општине Љубовија, односно са другим адекватним правом или сагласношћу,
* Трошкове услуга у оквиру пројектних активности,
* Трошкове набавке опреме,
* Трошкове који директно произилазе из реализације пројекта и
* Остале оправдане трошкове.

***Трошкови који не могу бити финансирани јавним конкурсом из буџета општине Љубовија су:***

* Зараде и хонорари за управљање реализацијом пројекта,
* Активности које се спроводе на земљишту које није у јавној својини општине Љубовија, за које општина Љубовија није корисник или ималац одговарајуће сагласности или другог адекватног права,
* Пројекти са комерцијалним ефектима,
* Пројектне активности на конкретном пројекту које су у протекле 3 године већ биле финансиране,
* Инвестициона улагања у изградњу и одржавање пословног простора, куповину земљишта или објеката,
* Активности путовања, студија, учешће на конференцијама и сличне активности,
* Организација манифестација,
* Пројекти чије су активности награде и спонзорства појединцима и другим организацијама,
* Покривање губитака или дуговања,
* Трошкови настали пре почетка реализације пројекта (пре потписивања Уговора о реализацији) и
* Активности пројеката који се већ финансирају из других извора.

Сви предложени пројекти који испуњавају конкурсне услове биће рангирани.

Прихватљиви Пројекти предложени од стране осетљивих група или доприносе унапређењу положаја рањивих гурпа, рангирају се са 5% бодова више у односу на остварени број бодова у процесу вредновања.

Подносилац предлога пројекта чији пројекат буде прихваћен за суфинансирање неће имати могућност управљања финансијским средствима, већ ће сва планирана плаћања вршити општина Љубовија.

Уколико буде предложено више пројеката са територије једне месне заједнице, а испуњавају услове предвиђене конкурсом, Општина ће суфинансирати пројекте узимајући најпре у обзир критеријум да све месне заједнице буду равномерно заступљене.

На основу Предлога Стручног тела (комисије), Председник Општине доноси Одлуку о суфинансирању пројеката у спровођењу Јавног позива „Удружимо се“. Председник општине Љубовија закључује у име општине Љубовија Уговор о суфинансирању пројеката. Уговор се закључује са лицем које је у поднетој документацији означено као представник грађана и обавезно садржи дефинисање модела учешћа у Пројекту у висини од 10%.

1. **Правила јавног позива**

Право учешћа на јавном позиву имају неформалне групе грађана са територије општине Љубовија, окупљене око поднете иницијативе – пројекта, најмање 5 потписника – грађана, који на територији општине Љубовија плаћају порез на имовину и сва дуговања по овом основу су измирили у текућој години.

Када су око поднете иницијативе окупљени грађани и грађанке који/е спадају у осетљиве/рањиве групе, или њихови старатељи у име штићеника, или су резултати пројекта примарно намењени припадницима рањивих група, сматраће се да је Пројекат прихватљив уколико је предлог поднело најмање 5 лица, од којих 3 лица морају имати измирен порез на имовину и сва друга дуговања по основу пореза на имовину према општини Љубовија а иницијативу је подржало најмање 2 припадника рањиве групе или њихових старатеља.

Финансијску подршку општине Љубовија могу добити искључиво пројекти који се баве решавањем дела мањих потреба локалних заједница на територији општине Љубовија, на земљишту или објектима у јавној својини општине Љубовија, са правом коришћења општине Љубовија или другим адекватним правом (сагласност надлежног органа, тела и сл.) и који:

* Доводе до позитивних и видљивих промена на подручју локалне заједнице;
* Укључују допринос заједнице (волонтерски рад, нефинансијску и финансијску подршку носилаца пројекта из личних донација или кроз спонзорства и донације физичких и правних лица и сл.);
* Непосредно доприносе унапређењу квалитета живота у локалној заједници;
* Имају реалан приступ у решавању проблема локалне заједнице;
* На одржив начин дугорочно утичу на постизању позитивне друштвене промене.

***Примери прихватљивих активности:***

* Уређење паркова (израда стаза, набавка мобилијара, набавка садница и сл.);
* Уређење дечијих игралишта (поправка постојећих игралишта, изградња нових игралишта у складу са актуелним стандардима);
* Уређење шеталишта (израда стаза, набавка мобилијара, набавка садница);
* Уређење излетишта,
* Уређење неуређених зелених површина и тргова;
* Уређење спортских терена;
* Уклањање мањих дивљих депонија;
* Уређење прилаза за лица са инвалидитетом, паркинг места у квартовима зграда и сл.;
* Уређење објеката, домова култура и других објеката од јавног интереса за локалну заједницу;
* И сличне активности.

Пројекти се морају реализовати у року од 4 месеца од дана потписивања уговора.

1. **Процес подношења предлога пројеката**

Подносилац предлога пројекта (нефомална група грађана) доставља следећа документа:

***Обавезно***

* Попуњен формулар за пријаву предлога пројекта (може се преузети са сајта),
* Попуњен Буџет пројекта (може се преузети са сајта или на захтев доставити електронским путем),
* Листу од 5 пунолетних грађана потписника – иницијатора пројекта који плаћају порез на имовину на територији општине Љубовија и измирили су сва дуговања за текућу годину (може се преузети са сајта или на захтев доставити електронским путем), а за рањиве групе према посебним условима наведеним у јавном позиву,
* Фотографије постојећег стања и сл.

***Опционо***

* Скицу како ће простор изгледати после изведене Јавног позива (тамо где је то технички изводљиво),
* Другу расположиву документацију у случају да иста постоји, која исказује трошкове наведене у Обрасцу 3 – буџет пројекта (предмери, предрачуни, понуде, фактуре, каталози и сл.),

Подносилац предлога пројекта (група грађана) попуњава документа на српском језику, ћириличним писмом, а обрасце где је то потребно и назначено - представник грађана потписује.

Пријаве се предају путем поште (препоручено) на адресу: општина Љубовија, улица Војводе Мишића 45, или лично на писарници Општинске управе општине Љубовија, са назнаком: **ЈАВНИ ПОЗИВ „УДРУЖИМО СЕ“** у затвореној коверти са напоменом на предњој страни **„НЕ ОТВАРАТИ“.** На задњој страни коверте обавезно навести назив Пројекта и име и презиме особе за контакт.

Конкурс траје 30 дана од дана објављивања на званичној интернет страници општине Љубовија – www.ljubovija.rs.

Додатне информације у вези са учествовањем на Конкурсу могу се добити на број телефона 015/561-411 и 0648074960, сваким радним даном од 07.00 до 15.00 часова.

1. **Вредновање и рангирање предлога пројекта**

Листу вредновања и рангирања пријављених пројеката утврђује Стручно тело – Комисија коју чине представници Општинске управе општине Љубовија, одговарајуће струке, а које је посебном Одлуком образовао Председник Општине.

Листа вредновања и рангирања биће објављена на интернет страници општине Љубовија, најкасније у року од 15 дана од дана истека рока за подношење пријава. Процес вредновања и селкција предлога пројеката врши се у два корака.

**Први корак** обухвата административну проверу. Административна провера се врши по следећим критеријумима:

|  |  |  |
| --- | --- | --- |
| **АДМИНИСТРАТИВНИ КРИТЕРИЈУМИ** | **ДА** | **НЕ** |
| Предлог пројекта поднесен у року |  |  |
| Информације о називу пројекта, као и име и презиме особе за контакт су јасно наведене на задњој страни коверта |  |  |
| Предлагач пројекта је неформална група грађана |  |  |
| Предлагач је поднео максимално један предлог пројекта |  |  |
| Сва документа захтевана овим конкурсом су поднета у 3 примерка – један оригинал и две копије |  |  |
| Сва документа захтевана овим конкурсом су попуњена и потписана |  |  |
| Предлог пројекта је написан на српском језику, ћириличним писмом |  |  |
| Обезбеђено је суфинансирање пројекта (минимум 10% од укупне вредности пројекта, изражено кроз волонтерски рад или на други начин у складу са јавним позивом) |  |  |
| Пројекат траје максимално 4 месеца |  |  |

Предлог пројекта мора испунити све горе наведене критеријуме (сви одговори морају бити „ДА“) како би пројекат био прихваћен за наредни круг вредновања.

Неблаговремене, непотпуне и пријаве које нису у складу са условима конкурса, Стручно тело неће разматрати.

**Други корак** је техничко вредновање квалитета предлога пројекта, као и његовог утицаја на локалну заједницу према Табели 1 и Табели 2 (када је подносилац Предлога рањива група). Технички критеријуми су подељени у 2 групе, прва група – оцењује квалитет предлога пројекта, док друга група – оцењује утицај предлога пројекта на локалну заједницу. Број бодова се додељује по следећој скали: 1= лоше, 2= делимично прихватљиво, 3= прихватљиво, 4= добро, 5 = одлично. Ово вредновање се врши на начин да сваки од чланова Стручног тела – Комисије за сваки од понуђених критеријума одреди број бодова на скали од 1-5, сви бодови, за сваки од критеријума се саберу, а затим поделе са 5, где ће количник (резултат) представљати број бодова који ће множењем са пондерима дати максималан укупан број бодова и то по следећим критеријумима:

|  |  |  |  |
| --- | --- | --- | --- |
| **ТЕХНИЧКИ КРИТЕРИЈУМИ** | **Максималан број бодова које додељује оцењивач** | **Пондери** | **Максималан укупан број бодова** |
| **Квалитет предлога пројекта** | **25** |  | **40** |
| Пројекат је у складу са циљевима Конкурса и односи се на мање захвате уређења јавних површина и објеката | 5 | 2 | 10 |
| У пројекту су јасно описани проблеми и потребе корисника из локалне заједнице који се решавају предлогом пројекта | 5 | 1 | 5 |
| Предложене активности су одговарајуће за постављене циљеве пројекта | 5 | 1 | 5 |
| Пројекат има детаљно разрађен план реализације и технички је изводљив | 5 | 2 | 10 |
| Висина трошкова у буџету пројекта је прихватљива, оправдана и тржишно утемељена | 5 | 2 | 10 |
| **Утицај пројекта на локалну заједницу** | **25** |  | **60** |
| Пројекат доводи до позитивних и видљивих промена на подручју локалне заједнице | 5 | 3 | 15 |
| Пројекат промовише волонтерски рад и/или друштвено одговорно пословање | 5 | 3 | 15 |
| Пројекат доводи до дугорочног одрживог утицаја на кориснике пројекта | 5 | 3 | 15 |
| Постоји иновативност у приступу решавања проблема, односно задовољавања потребе локалне заједнице | 5 | 3 | 15 |
| **УКУПНО БОДОВА** |  |  | **100** |
| **Табела 1.** Општи критеријуми |
| **\* Пројекат предлаже рањива група** | **ДА** | **НЕ** |
| Пројекат поднет од стране рањиве групе |  |  |
| Пројекат доводи до побољшања положаја припадника рањивих група |  |  |

**Табела 2.** Додатни критеријуми за побољшање положаја рањивих група

Прихватљиви Пројекти предложени од стране осетљивих група рангирају се са 5% бодова више у односу на остварени број бодова у процесу вредновања уколико испуњавају критеријумe из Табеле 2.

 Учесници конкурса имају право увида у поднете предлоге пројеката и приложену документацију по утврђивању Листе вредновања и рангирања пријављених програма, у року од 5 дана од дана објављивања наведене листе.

Стручно тело (комисија), врши контролу испуњености формалних услова, разматра поднете пријаве и у складу са условима јавног позива врши избор пројеката и сачињава предлог ранг листе и средстава, који заједно са записником о спроведеном поступку доставља Председнику Општине.

 Предлог ранг листе се објављује на званичној интернет презентацији општине Љубовија и на огласној табли Органа.

 На основу Предлога Стручног тела (Комисије), Председник Општине доноси Одлуку о суфинансирању пројеката у спровођењу Јавног позива „Удружимо се“.

 Одлука о избору пројеката објављује се на интернет страници општине Љубовија.

1. **Обавезе подносиоца предлога пројеката након додељених буџетских средстава**

Стручно тело – Комисија прати реализацију пројеката и врши контролу њихове реализације.

Корисник средстава, дужан је да Комисији, у сваком моменту, омогући контролу реализације пројекта и увид у сву потребну документацију и да по реализацији пројекта Комисији достави Извештај.

У циљу транспарентности доделе и утрошка буџетских средстава, корисници средстава током реализације Уговора, морају на јасан и недвосмислен начин, у свим медијима и видовима оглашавања, да истичу да су њихове активности финансиране из буџета општине Љубовија и средстава Донатор.

У случају да корисник не поднесе Извештај у предвиђеном року, а најкасније 8 дана од дана реализације Пројекта, губи право да учествује на наредном Конкурсу.

 **ПРЕДСЕДНИК**

 **ОПШТИНЕ ЉУБОВИЈА**

 **Милан Јовановић, с.р.**